《予登骊山而想唐人宫室之盛惟馀故迹于淡烟残照之间而已且终南太华若相竞秀者是亦关中之胜槩也因作诗以写情云》
明代·朱诚泳

骊山名胜古来闻，丘垤纷纷夐莫群。老鹤瞑投孤嶂月，蛰龙晴吐半岩云。

崔嵬直与终南并，葱茜疑从太华分。我欲凭高凌绝顶，鲁戈须倩挽馀曛。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。